Alan Türing

Alan Matison Türing (; 1912 senesi kiraz ayı 23, London, İngiltere, Büyük Britaniya - 1954 kiraz ayı 7, Vilmslou, Çeşir, İngiltere, Büyük Britaniya) - ingliz riyaziyatçı, mantıqçı ve kriptografiyacı. Türingge zemaneviy informatikanıñ babası dep aytalar.

Ekinci cian cenkinden evel Britaniyada Kembric Qıral kollecinde ve Amerikada Prinston universitetinde oquy edi.

Cenk vaqtında amerikalı alimler ve arbiylernen beraber britan gizli Bleçli Park institutında nemse komandalıq şifrleriniñ açıluvı üzerinde çalışmaqta edi. Ayrıca, “Enigma” adlı nemse şifrlegen maşnasınen kodlanğan beyanatlarnıñ açıluvında iştirak etken edi. Tafsilâtlarnıñ çoq yıllıq gizlenüvinden soñ tek şimdi yayınlandırılğan edebiyatına binaen, bu iş, daima muvafaqiyetli olmağanına baqmadan, Hitlerge qarşı küreşken ittifaqdaşlarğa bazı arbiy kampaniyalarında ğalebe qazanıp biñlerce insan ömrüni saqlamağa yardım etken.

Suniy intellektni tetqiq etüvge emiyetli isse qoşqan; Türing testi kibi belli olğan deñevni teklif etken.

Gomoseksualist olğanı içün qadın gormonları ile himiyeviy tedaviyligine mahküm etilgen edi. Özüni öldürdi. 

 Menbalar 

Kategoriya:Alimler
Kategoriya:Büyük Britaniya adamları